सुबह अाने वाली दुर्ग ट्रेन दोपहर में पहंुची, यात्री हुए हलाकान
अनूपपुर| पेंड्रा ट्रैक में काम के चलते ट्रेनों की अावाजाही प्रभावित, दोपहर करीब 12 बजे अंबिकापुर पहंुची दुर्ग ट्रेन
अंबिकापुर. दुर्ग-अंबिकापुर ट्रेन में सफर करने वाले यात्रियों को इन दिनों परेशानी का सामना करना पड़ रहा है। अनूपपुर और पेंड्रा के बीच लाइन दोहरीकरण का काम चलने के कारण शुक्रवार रात को दुर्ग से छूटी यह ट्रेन सुबह की जगह दोपहर करीब बारह बजे अंबिकापुर स्टेशन पहंुची। करीब चार घंटे विलंब से इस ट्रेन के पहंुचने के कारण अंबिकापुर-शहडोल पैसेंजर अपने निर्धारित समय से घंटों देर से रवाना हुई।
शनिवार सुबह दुर्ग ट्रेन से अपने-अपने परिजनों को अंबिकापुर स्टेशन रिसीव करने लोग घंटों इंतजार करते रहे लेकिन ट्रेन नहीं पहंुची। स्टेशन में पता करने पर बताया गया कि अनूपपुर और पेंड्रा स्टेशन के बीच लाइन में चल रहे काम के चलते उक्त ट्रेन विलंब से चल रही है। घंटों इंतजार के बाद ट्रेन दोपहर करीब 12 बजे अंबिकापुर स्टेशन पहंुची। करीब बीस मिनट रुककर यह ट्रेन शहडोल पैसेंजर बनकर अंबिकापुर से रवाना हुई। गौरतलब है कि दुर्ग ट्रेन के पहंुचने का समय सुबह सवा आठ बजे है, लेकिन समय पर यह ट्रेन कभी-कभार ही अंबिकापुर पहंुचती है। इन दिनों पड़ रही ठंड एवं कोहरे से भी इस ट्रेन के परिचालन पर असर पड़ा है। रेलवे सूत्रों के अनुसार अनूपपुर एवं पंेड्रा लाइन के बीच 21 से 27 दिसंबर तक चल रहे काम के कारण उस ट्रैक से गुजरने वाली ट्रेनें देर से चल रही हैं। सोमवार से ट्रैक पर ट्रेनों की आवाजाही सामान्य होने की संभावना जताई गई है।
देर से आने के कारण कई ट्रेनें प्रभावित: दुर्ग ट्रेन के घंटों विलंब से पहंुचने का असर दूसरी ट्रेनों पर भी पड़ा। यही ट्रेन अंबिकापुर पहंुचने के बाद शहडोल पैसेंजर बनकर जाती है। देर से आने के कारण शहडोल के लिए ट्रेन दोपहर बारह बजे के बाद रवाना हुई। वहीं दोपहर सवा बारह बजे अंबिकापुर से मनेंद्रगढ़ जाने वाली ट्रेन भी इसी के चलते शाम करीब चार बजे अंबिकापुर पहंुची। लाइन खाली नहीं होने के कारण अनूपपुर-अंबिकापुर मेमू भी शाम करीब साढ़े चार बजे पहंुची। यह ट्रेन करीब एक घंटे देर से अंबिकापुर से छूटी।
ट्रेनों की लेटलतीफी का खामियाजा यात्रियांे का उठाना पड़ रहा है। शनिवार को स्टेशन पहंुचे यात्रियों को घंटों इंतजार करना पड़ा। इसके चलते कई लोगों की कनेक्टिंग ट्रेनें भी मिस हो गई।
hin_Deva bho_Deva hin_Deva hin_Deva hin_Deva hin_Deva